กฎ กกฎ ก.พ.ฉบับที่ ๓ (พ.ศ.๒๕๑๘)ออกตามความในพระราชบัญญัติระเบียบข้าราชการพลเรือนพ.ศ.๒๕๑๘ว่าด้วยการทดลองปฏิบัติหน้าที่ราชการ[๑] อาศัยอำนาจตามความในมาตรา ๘ (๒) และมาตรา ๔๖แห่งพระราชบัญญัติระเบียบข้าราชการพลเรือน พ.ศ. ๒๕๑๘ ก.พ. ออกกฎ ก.พ. ไว้ ดังต่อไปนี้ข้อ ๑ ในกฎก.พ.นี้ผู้บังคับบัญชาชั้นต้น หมายความถึงหัวหน้าแผนกของผู้ทดลองปฏิบัติหน้าที่ราชการแต่ในกรณีที่ไม่มีแผนกให้หมายถึงหัวหน้ากองหรือผู้ได้รับมอบหมายให้เป็นผู้บังคับบัญชาโดยตรงของผู้ทดลองปฏิบัติหน้าที่ราชการผู้มีอำนาจสั่งบรรจุ หมายความถึงผู้มีอำนาจสั่งบรรจุตามมาตรา๔๔ข้อ ๒ให้ผู้ได้รับบรรจุเป็นข้าราชการพลเรือนสามัญ ตามมาตรา ๓๘ วรรคหนึ่งและมาตรา ๔๒ ทดลองปฏิบัติหน้าที่ราชการในตำแหน่งที่ได้รับบรรจุเป็นเวลาหกเดือนนับแต่วันเข้าปฏิบัติหน้าที่ราชการเป็นต้นไปข้อ ๓การรายงานผลการทดลองปฏิบัติหน้าที่ราชการ มี ๒ กรณี คือการรายงานว่าควรให้ผู้ทดลองปฏิบัติหน้าที่ราชการรับราชการต่อไปเพราะผู้นั้นได้ทดลองปฏิบัติหน้าที่ราชการครบถ้วนตามเวลาที่กำหนดไว้แล้วผลการทดลองปฏิบัติหน้าที่ราชการ ปรากฏว่าเป็นผู้ที่มีความประพฤติ ความรู้ความสามารถเหมาะสมควรให้ผู้นั้นรับราชการต่อไปได้กรณีหนึ่ง และการรายงานว่าควรให้ผู้ทดลองปฏิบัติหน้าที่ราชการออกจากราชการเพราะมีความประพฤติไม่ดีหรือไม่มีความรู้ หรือไม่มีความสามารถเหมาะสม ไม่ควรให้รับราชการต่อไปอีกกรณีหนึ่งข้อ ๔การรายงานว่าควรให้ผู้ทดลองปฏิบัติหน้าที่ราชการรับราชการต่อไปให้รายงานเมื่อผู้นั้นทดลองปฏิบัติราชการครบหกเดือนตามที่กำหนดไว้ในข้อ ๒ แล้วโดยให้ผู้บังคับบัญชาชั้นต้นรายงานผลการทดลองปฏิบัติหน้าที่ราชการของผู้นั้นต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุตามแบบหมายเลข๑ ท้ายกฎ ก.พ. นี้ภายใน ๗ วัน นับแต่วันได้รับรายงานให้ผู้บังคับบัญชาชั้นเหนือขึ้นไปแต่ละระดับ รายงานตามลำดับจนถึงผู้มีอำนาจสั่งบรรจุถ้ามีข้อสังเกตก็ให้รายงานไปประกอบการพิจารณาสั่งการของผู้มีอำนาจสั่งบรรจุด้วยเมื่อผู้มีอำนาจสั่งบรรจุได้รับรายงานแล้วเห็นว่าควรให้ผู้นั้นรับราชการต่อไปได้ ก็ให้ผู้มีอำนาจสั่งบรรจุรายงานไปยัง ก.พ.ตามแบบหมายเลข ๒ ท้ายกฎ ก.พ. นี้ หรือถ้าผู้มีอำนาจสั่งบรรจุเห็นว่าไม่ควรให้รับราชการต่อไปก็ให้มีคำสั่งภายใน ๗ วัน นับแต่วันได้รับรายงานตามวรรคสอง ให้ผู้นั้นออกจากราชการแล้วให้ส่งสำเนาคำสั่งให้ออกจากราชการไปยัง ก.พ.ข้อ ๕การรายงานว่าควรให้ผู้ทดลองปฏิบัติหน้าที่ราชการออกจากราชการให้ผู้บังคับบัญชาชั้นต้นรายงานต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุตามแบบหมายเลข ๑ ท้ายกฎ ก.พ. นี้โดยให้รายงานทันทีที่เห็นว่าผู้ทดลองปฏิบัติหน้าที่ราชการมีความประพฤติไม่ดีหรือไม่มีความรู้ หรือไม่มีความสามารถที่จะให้รับราชการต่อไปภายใน ๗ วัน นับแต่วันได้รับรายงานให้ผู้บังคับบัญชาชั้นเหนือขึ้นไปแต่ละระดับ รายงานตามลำดับจนถึงผู้มีอำนาจสั่งบรรจุถ้ามีข้อสังเกต ก็ให้รายงานไปประกอบการพิจารณาสั่งการของผู้มีอำนาจสั่งบรรจุด้วยเมื่อผู้มีอำนาจสั่งบรรจุได้รับรายงานแล้วเห็นว่าไม่ควรให้รับราชการต่อไป ก็ให้มีคำสั่งภายใน๗ วันนับแต่วันได้รับรายงานตามวรรคสอง ให้ผู้นั้นออกจากราชการแล้วให้ส่งสำเนาคำสั่งให้ออกจากราชการไปยัง ก.พ.หรือถ้าเห็นว่ายังไม่ควรให้ออกจากราชการ และผู้นั้นยังทดลองปฏิบัติหน้าที่ราชการไม่ครบ๖ เดือน ก็ให้สั่งให้ผู้นั้นทดลองปฏิบัติหน้าที่ราชการต่อไปอีกระยะหนึ่ง แต่เวลาทดลองปฏิบัติหน้าที่ราชการระยะแรกกับระยะหลังรวมกันแล้วต้องไม่เกิน๖ เดือนในกรณีที่ผู้มีอำนาจสั่งบรรจุสั่งให้ทดลองปฏิบัติหน้าที่ราชการต่อไปอีกระยะหนึ่งถ้าผู้บังคับบัญชาชั้นต้นเห็นว่าไม่สมควรให้ผู้นั้นรับราชการต่อไปแม้ผู้นั้นจะยังทดลองปฏิบัติหน้าที่ราชการไม่ครบ ๖ เดือน ก็ให้ผู้บังคับบัญชาชั้นต้นผู้บังคับบัญชาชั้นเหนือขึ้นไปตามลำดับ และผู้มีอำนาจสั่งบรรจุดำเนินการตามวรรคหนึ่งวรรคสอง และวรรคสามในกรณีที่ผู้ได้รับบรรจุได้ทดลองปฏิบัติหน้าที่ราชการจนครบกำหนด๖ เดือนแล้ว ให้ผู้บังคับบัญชาชั้นต้นรายงานต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุว่าจะควรให้ผู้นั้นรับราชการต่อไปหรือไม่เมื่อผู้มีอำนาจสั่งบรรจุได้รับรายงานแล้ว ให้ดำเนินการตามข้อ ๔ วรรคสามข้อ ๖ส่วนราชการใดเห็นว่าตำแหน่งใดมีลักษณะงานสมควรให้ทดลองปฏิบัติหน้าที่ราชการน้อยกว่าหรือมากกว่า๖ เดือน ให้ส่วนราชการนั้นทำความตกลงกับ ก.พ. กำหนดระยะเวลาให้มีการทดลองปฏิบัติหน้าที่ราชการให้เหมาะสมกับลักษณะงานของตำแหน่งนั้นและให้ดำเนินการตามข้อ ๔ และข้อ ๕ โดยอนุโลมให้ไว้ ณ วันที่ ๙ กันยายน พ.ศ. ๒๕๑๘หม่อมราชวงศ์คึกฤทธิ์ ปราโมชนายกรัฐมนตรี ประธาน ก.พ.[เอกสารแนบท้าย]๑.แบบหมายเลข ๑ แบบรายงานผลการทดลองปฏิบัติหน้าที่ราชการ๒.แบบหมายเลข ๒ แบบรายงาน ก.พ.(ดูภาพจากข้อมูลกฎหมาย)[๑] ราชกิจจานุเบกษาเล่ม ๙๒/ตอนที่ ๑๘๖/ฉบับพิเศษ หน้า ๗/๙ กันยายน ๒๕๑๘